invest rs 210 per month in atal pension yojana scheme to build rs 8.5 lakh corpus
ఈ ప్రభుత్వ పథకంలో చేరితే నెలకు కేవలం రూ.210తో రూ.8.5 లక్షలు..!
కేంద్ర ప్రభుత్వం వివిధ రకాల పెన్షన్ స్కీమ్స్‌ను అందిస్తోంది. వీటిల్లో అటల్ పెన్షన్ యోజన కూడా ఒకటి. ఈ పథకంలో చేరడం వల్ల నెలకు రూ.42తో ప్రతి నెలా రూ.1,000 పెన్షన్ పొందొచ్చు.
Samayam Telugu | Updated:
Nov 2, 2019, 03:50PM IST
ఈ ప్రభుత్వ పథకంలో చేరితే నెలకు కేవలం రూ.210తో రూ.8.5 లక్షలు..!
హైలైట్స్
అటల్ పెన్షన్ యోజన స్కీమ్‌తో ఎంతో ప్రయోజనం
తక్కువ మొత్తంతోనే ఎక్కువ పెన్షన్ పొందొచ్చు
నెలకు కనీసం రూ.42 చెల్లించాలి
గరిష్టంగా రూ.210 చెల్లించాల్సి ఉంటుంది
కనీసం ప్రతి నెలా రూ.1,000 వస్తుంది
డబ్బు సంపాదించాలని భావిస్తున్నారా? అయితే మీరు కాలంతోపాటు పరిగెత్తాలి. అప్పుడు నాలుగు రాళ్లు వెనకేసుకోవచ్చు. మరీముఖ్యంగా రిటైర్మెంట్ సమయాని కల్లా చేతిలో డబ్బులు ఉండేలా చేసుకోవాలి. అప్పుడే పదవీ విరమణ చేసిన తర్వాత ఆనందంగా జీవించొచ్చు.
కేంద్ర ప్రభుత్వం వివిధ రకాల పెన్షన్ స్కీమ్స్‌ను అందిస్తోంది. వీటిల్లో ఇన్వెస్ట్ చేడయం వల్ల రిటైర్మెంట్ తర్వాత ఎవరిపైనా ఆధారపడాల్సిన అవసరం లేకుండానే జీవించొచ్చు. కేంద్రం అందిస్తున్న స్కీమ్స్‌లో అటల్ పెన్షన్ యోజన (ఏపీవై) కూడా ఒకటి.
Visit Site
Recommended byColombia
అసంఘటిత రంగంలోని కార్మికుల ఆర్థిక భద్రత లక్ష్యంగా కేంద్ర ప్రభుత్వం ఈ పథకాన్ని అందిస్తోంది. ఈ స్కీమ్‌లో ఇన్వెస్ట్ చేస్తే నెలకు కనీసం రూ.1,000 పెన్షన్ పొందొచ్చు. గరిష్టంగా రూ.5,000 వరకు పింఛన్ లభిస్తుంది. మీరు చెల్లించే మొత్తం ప్రాతిపదికన తీసుకునే పెన్షన్ మారుతుంది.
Also Read: ఎస్‌బీఐ కొత్త రూల్స్.. ఈ రోజు నుంచి అమలులోకి .. ఖాతాదారులపై ప్రభావం!
ఏపీవై స్కీమ్‌లో నెలకు రూ.42 చెల్లిస్తే రూ.1,000 పెన్షన్ తీసుకోవచ్చు. అదే నెలకు రూ.210 చెల్లిస్తే అప్పుడు సంవత్సరానికి రూ.60,000 పెన్షన్ తీసుకోవచ్చు. నెలకు రూ.210 చెల్లిస్తూ వెలితే 42 ఏళ్లలో మీ పెన్షన్ కార్పస్ ఏకంగా రూ.8.5 లక్షలు అవుతుంది. సబ్‌స్క్రైబర్ మరణిస్తే.. అప్పుడు ఆ డబ్బులను భార్య లేదా నామినీకి అందజేస్తారు.
Also Read: శుభవార్త.. భారీగా పడిపోయిన వెండి.. బంగారం ధర మాత్రం..
నెలకు రూ.42 చెల్లిస్తే అప్పుడు నామినీకి రూ.1.7 లక్షల పెన్షన్ కార్పస్ లభిస్తుంది. అదే నెలకు రూ.84 చెల్లిస్తే కార్పస్ రూ.3.4 లక్షలు, నెలకు రూ.168 చెల్లిస్తే రూ.6.8 లక్షల కార్పస్ లభిస్తుంది. 18 ఏళ్ల నుంచి ప్రతి నెలా ఈ మొత్తం చెల్లించాల్సి ఉంటుంది. ఇకపోతే 60 ఏళ్ల తర్వాత ప్రతి నెలా పెన్షన్ మొత్తం వస్తుంది.
Also Read: ‘పీఎఫ్ ఖాతాదారులకు రూ.80,000.. లిస్ట్‌లో పేరు ఉందో లేదో చూసుకోండి’.. ఈపీఎఫ్‌వో క్లారిటీ!
పీఎఫ్ఆర్‌డీఏ వెబ్‌సైట్ ప్రకారం.. ఈ పథకంలో కేంద్ర ప్రభుత్వం కూడా మీరు చెల్లించే మొత్తానికి సమానమైన డబ్బులను జమచేస్తుంది. 2015 జూన్ 1 నుంచి డిసెంబర్ 31 మధ్యలో చేరిన వారికే ఈ ప్రయోజనం లభిస్తుంది. ఐదేళ్లపాటు ప్రభుత్వ కంట్రిబ్యూషన్ కొనసాగుతుంది.
Also Read: ఎస్‌బీఐ కస్టమర్లకు హెచ్చరిక.. ‘అకౌంట్ స్టేటస్‌’ను ఆన్‌లైన్‌లో చెక్ చేసుకోవద్దు.. లేదంటే..
ఈ స్కీమ్‌లో వీలైనంత త్వరగా చేరడం మంచిది. 35 ఏళ్ల వయసులో ఈ స్కీమ్‌లో చేరితే.. రూ.5,000 పెన్షన్ ఆశిస్తే.. అప్పుడు మీరు ప్రతి ఆరు నెలలకు రూ.5,323 చెల్లిస్తే సరిపోతుంది. ఇలా 25 ఏళ్లు చెల్లించాలి. ఇలాచేస్తే మీ ఇన్వెస్ట్‌మెంట్ మొత్తం రూ.2.66 లక్షలు అవుతుంది. నెలకు రూ.5,000 పెన్షన్ తీసుకోవచ్చు. అదే మీరు 18 ఏళ్లలోనే చేరితే మీ ఇన్వెస్ట్‌మెంట్ విలువ రూ.1.04 లక్షలు అవుతుంది. ఇప్పుడు కూడా రూ.5,000 పెన్షన్ పొందొచ్చు. ఆలస్యంగా పథకంలో చేరితే రూ.1.6 లక్షలు నష్టపోతున్నాం.